ইউবিসফট মন্ট্রিয়ল
ইউবিসফট ডিভারটিসেমেন্টস ইনকর্পোরেটেড বা ইউবিসফট মন্ট্রিয়ল হলো একটি ভিডিও গেম নির্মাতা কোম্পানি এবং ইউবিসফটের মন্ট্রিয়লের স্টুডিও। নতুন মাল্টিমিডিয়া চাকরি তৈরিতে মন্ট্রিয়ল, কুইবেক এবং কানাডার সরকার থেকে সহায়তা সহকারে বিশ্বব্যাপী ইউবিসফটের প্রসারনের অংশ হিসাবে ১৯৯৭ সালের এপ্রিলে স্টুডিওটি প্রতিষ্ঠা করা হয়েছিল। স্টুডিওর প্রাথমিক পণ্যগুলি ছিল বিদ্যমান মেধা সম্পদের ভিত্তিতে বাচ্চাদের জন্য তৈরিকৃত লো-প্রোফাইল গেম। ইউবিসফট মন্ট্রিয়লের জনপ্রিয়তার শুরু হয়েছিল টম ক্ল্যানসি'স স্প্লিন্টার সেল এবং ২০০৩ সালের প্রিন্স অফ পার্সিয়া: দ্য স্যান্ডস অফ টাইম প্রকাশের মাধ্যমে। পরবর্তীতে স্টুডিওটি সিরিজে সিক্যুয়াল গেম তৈরি অব্যাহত রেখেছে এবং নিজেদের মেধা সম্পদ যেমন অ্যাসাসিন'স ক্রিড, ফার ক্রাই, ওয়াচ ডগস এবং ফর অনার বিকশিত করেছে। ২০১৭ সালে স্টুডিওটিতে ৩,৫০০-এরও বেশি কর্মী নিযুক্ত রয়েছে, যা এটিকে বিশ্বের বৃহত্তম গেম ডেভলপমেন্ট স্টুডিওগুলির মধ্যে একটি করে তোলে। স্টুডিওটি মন্ট্রিলকে একটি সৃজনশীল শহর হিসাবে প্রতিষ্ঠিত করতে সহায়তা করেছিল যা অন্যান্য ভিডিও গেম ডেভেলপারদের সেখানে স্টুডিও স্থাপন করতে উৎসাহিত করেছিল।